b'\n_START_ARTICLE_\nZa\xc4\x8dimba\n_START_PARAGRAPH_\nZa\xc4\x8dimba je rastlina ali njen del (list, cvet, steblo, plod, korenina), ki zaradi svoje vsebine da jedem okus in vonj. Za\xc4\x8dimbe so najve\xc4\x8dkrat posu\xc5\xa1eni in mleti izdelki iz rastlin._NEWLINE__NEWLINE_V prehrani imajo va\xc5\xbeno vlogo, saj z njimi spreminjamo in dopolnjujemo okus in vonj jedi ter spodbujamo tek in prebavo.\n_START_SECTION_\nZgodovina\n_START_PARAGRAPH_\nZa\xc4\x8dimbe so v srednjem veku in za\xc4\x8detku novega veka imele tako pomembno gospodarsko in politi\xc4\x8dno vlogo, kot jo ima danes nafta. Niso se uporabljale samo za za\xc4\x8dinjanje, ampak tudi za konzerviranje jedi._NEWLINE_Trgovina z za\xc4\x8dimbami, predvsem iz Azije, je bila donosen posel. Najprej je prina\xc5\xa1al velike dobi\xc4\x8dke arabskim dr\xc5\xbeavam in italijanskim mestnim dr\xc5\xbeavam, kasneje pa kolonialnim silam. Te kolonialne sile so svoje monopole branile ali osvajale tudi z mo\xc4\x8djo oro\xc5\xbeja. Odprtje za\xc4\x8dimbne poti (pomorske poti iz Evrope v Indijo) v 14. stoletju je bil za\xc4\x8detek evropske ekspanzije._NEWLINE_Danes so najdra\xc5\xbeje za\xc4\x8dimbe \xc5\xbeafran, vanilija in kardamom. (\xc5\xa0e danes poznamo frazo: Drag kot \xc5\xbeafran) V preteklosti je bil tako dragocen poper.'